Hope Hicks

Hope Charlotte Hicks (født 21. oktober 1988 i Greenwich i Connecticut i USA) er en politisk informasjonsrådgiver som fra september 2017 til februar 2018 var kommunikasjonssjef i Det hvite hus under president Donald Trump, og fra 9. mars 2020 rådgiver til presidenten  (Counselor to the President). Under innspurten av den amerikanske presidentvalgkampen høsten 2020 ble hun testet positiv for koronaviruset som kan føre til Covid-19. Videre viste det seg 2. oktober at presidenten og hans kone også hadde fått viruset og gikk i karantene. 

Liv og virke
 Bakgrunn
Hope Hicks er datter av Paul Burton Hicks III, sjef for et lobbyistselskap i Washington D.C., og hans hustru Caye Ann (Cavender) Hicks. Hun vokste opp i Greenwich i Connecticut. I barne- og ungdomsårene var hun modell og sammen med sin eldre søster medvirket hun blant annet i en Ralph Lauren-kampanje. 

Hun fullførte Greenwich High School i 2006 før hun studerte engelsk ved Southern Methodist University i Dallas i Texas, med eksamen i 2010. 

 Karriere 
Hope Hicks arbeidet i PR-byrået Zeno Group i New York, og fra 2012 i PR-firmaet Hiltzik Strategies i New York, blant annet for Ivanka Trumps moteselskap og senere for andre selskaper innen Trump-gruppen. I 2014 gikk hun inn i en stilling i Trump Organization, fra januar 2015 som pressesekretær for Donald Trump da han forberedt sitt presidentkandidatur i 2016.

Etter at Trump ble valgt til president, var hun fra januar 2017 ansatt som ansvarlig for «strategisk
kommunikasjon» og ble i september 2017 utnevnt til kommunikasjonssjef i Det hvite hus. Hun trakk seg fra denne stillingen i februar 2018.

Tidlig 2019 startet Hicks i en jobb med offentlighetsarbeid hos 21st Century Fox, som også er eier av Fox News Channel Fox News und Donald Trump - "Sein Schild und sein Schwert"  Fra 9. mars 2020 arbeidet hun atter for Det hvite hus, som rådgiver til presidenten  (Counselor to the President).

Koronavirus: 1. oktober 2020 ble det kjent at hun hadde testet positiv for SARS-CoV-2. Presidenten og kona Melania Trump ble derpå også testet. Noen timer senere skrev president Trump i en tweet at både han og førstedamen også hadde testet positiv og at begge umiddelbart hadde gått i karantene. Det viste seg snart at en god del flere personer som arbeidet for Det hvite hus, eller nylig hadde vært på tilstelninger der, var blitt smittet.

Referanser

 Eksterne lenker 



Kategori:Donald Trumps første regjering
Kategori:Politiske kommunikasjonsarbeidere
Kategori:Personer fra Greenwich i Connecticut